**Vyhlásenie mimoriadnej situácie**

Oznamujeme občanom, že Okresný úrad v Žiline vyhlásil dňa 21.03.2024 v okrese Martin, Turčianske Teplice, Ružomberok, Liptovský Mikuláš a Žilina mimoriadnu situáciu v dôsledku enormného výskytu medveďov, zmien ich správania a straty plachosti pred ľuďmi**.**

Vzniká vysoké riziko ohrozenia zdravia a ľudských životov, pretože aktuálna situácia s populáciou medveďa hnedého je kritická.

Žiadame preto občanov a návštevníkov obce Folkušová, aby sa v skorých ranných a večerných hodinách nezdržiavali mimo obytných častí obce.

V prípade spozorovania medveďa hnedého v zastavaných častiach obce prosím podajte informácie na telefónne číslo 158, prípadne 112.